《浪淘沙 次沈丰垣韵》
清代·沈谦

见面不如初。绣带银涂。双鸾截断总成孤。离合从来俱是命，我害卿乎。

烛泪晓窗枯。梦里惊呼。湘山云雨竟荒芜。当日风流天也妒，莫恨情疏。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。